hu en hu en hu hu hu hu en en hu en hu hu hu hu hu ru hu hu hu hu hu hu hu hu hu hu hu hu hu hu hu et en en en en en en en en en hu hu hu hu hu hu hu hu hu hu hu hu hu en hu hu hu hu hu hu eo
Az ember élete úgy teljes, ha ad
Tizenkét éve vezeti a Tények hétvégi adásait, de nemrég új feladatot is kapott. Pachmann Péter hétköznap reggelenként a Mokkában dolgozik. Vagy, ahogyan ő mondja tréfásan: végre kinőtt a lába.
– Hogy találja fel magát egy reggeli műsorban annyi év híradózás után?
– Egyre jobban élvezem. Össze-vissza kell mozogni a helyszínek között, egyszer főzök egy kicsit, aztán mondjuk Playboy lányokkal beszélgetek, majd politikusokkal. Az egész nagyon izgalmas, sokat tanulok belőle. A nézők számára eközben az is kiderül, hogy van lábam, nem vagyok bezárva a dobozba, sőt, hogy még humorérzékem is. Hétvégenként a Tények továbbra is az enyém, de ez az új kihívás nagyon tetszik.
– A kereskedelmi televíziók világában kevés az olyan műsorvezető, aki szépirodalom írására adja a fejét.
– A Pilátust játszani című könyvem három éve jelent meg, amit szakmai körökben is elismertek, olyannyira, hogy 2008-ban kivitték a frankfurti könyvfesztiválra. Röviden arról szól, hogy a kilencvenes évek első felében néhány magyar fiatal úgy dönt, hogy zsoldosnak áll a balkáni háborúban, illetve arról, hogy a háború miatt milyen személyiségtorzuláson mentek keresztül, mire visszatértek a falujukba. A könyvnek az az üzenete, hogy a háborút, ha ügyes vagy és szerencséd van, túlélheted, de az utána következő békét már sokkal nehezebben. A végén kiderül, hogy ezeken a helyzeteken csak a szeretet tud továbblendíteni.
– A témaválasztásnak köze volt a külföldi tudósítói munkájához?
– Sokat jártam Boszniában, sok mindent láttam. Volt egy meghatározó élményem Szarajevóban. Bementünk egy török kávézóba, ahol egy helyes fiatal pár ült. Feltűnt nekem, hogy mindent a lány csinál. Nem értettem, miért van ez, azon gondolkoztam, hogy vajon itt a férfiak és a nők így viselkednek egymással? Aztán mikor elindultak, megláttam, hogy a fiú tolószékben ül, tőből amputálva volt mindkét lába… Az ilyen történetek nagyon belém ivódtak.
– Mennyire játszik komoly szerepet az írás az életében?
– Abszolút komolyan gondolom. Azt hiszem, most értem meg arra, hogy komplex történeteket tudjak elmesélni. Persze a tévézést nem szeretném abbahagyni, az egy örök szerelem. De úgy vélem, az ember élete úgy lehet teljes, ha nemcsak elvesz a világból, hanem hozzá is ad. Csak így van meg az egyensúly.
– Nem járok templomba. Mégis, azt gondolom, hogy nem üres az ég. Úgy hiszem, hogy létezik valamiféle felettes erő, ami bizonyos szempontból motiválni tud. Hiszem, hogy nem vagyunk egyedül.
– Hogyan kapcsolódik mindehhez az asztrológia? Úgy tudom, minden évben a születésnapja körül elkészítteti a következő évi horoszkópját.
– Az asztrológia számomra egy mankó. Többről szól, mint amit az újságok hátlapján olvashatunk. Pusztán lehetőségeket mutat és esélyt ad arra, hogy felkészüljünk a változásokra. A döntés azonban a mi kezünkben van, az életünket mi irányítjuk.
– Mit jósolnak erre az évre a csillagok?
– Az előrejelzés szerint az alkotás lehetősége nagyon erős, amit létrehozok, az jól sikerül. Másrészt pedig azt, hogy a kisfiam és köztem lévő amúgy is erős kapcsolat még szorosabbá válik.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.